320 



u samom se također Zagrebu opet pojavila stara neprijateljstva 

 među gradskom općinom i zagrebačkim kaptolom, s kojih na- 

 stadoše i krvavi sukobi. — Što se tiče Popova tornja, u kojem 

 držaše kaptol vojnu posadu pod zapovjedničtvom kojega kano- 

 nika, ubilježeno je, da je g. 1422. na 13. maja, kanonik Ladislav 

 Davoć, bivši tada zapovjednikom u Popovom tornju, sa njega 

 izbacio mnoge lumbarde i vatru na gradsku općinu, da ju razori 

 i popali, pak da nije imala općina opreznih stražara, doista bi 

 njezin Gradtcb postao pustom ruševinom i garištem. — U kratko 

 nakon toga, zapovjedio je Davoć svojoj posadi, da sa Popova 

 tornja nišani i strjelicama gađa na građane prolazeće gradom, 

 pak opeta dao bacati vatru na grad, a bio bi ga i popalio, da 

 gradska straža nije bila na oprezu. 



Sasvim je ponjatno, da gradska općina ovakova nasilja uči- 

 njena joj iz onoga branika, koji je općina ustupila kaptolu za 

 obranu protiv vanjskih neprijatelja, nije mogla neosvećena pro- 

 pustiti, pak vraćala kaptolu ranu za modricu, jei- rečene godine 

 (1422.) na 7. juna opsjednu gradjani Popov toranj tom nakanom, 

 da kanonika Davoća uhvate i ubiju nu posada, smještena u 

 Popovu tornju, snažno ih odbila, našto građani odluče udariti 

 na sam kaptol, poplieniti ga i zapaliti, a da to izvedu nenadano 

 i bez buke, izvjesiše crveni barjak na zvoniku sv. Marka; ali 

 Davoć opazivši sa Popova tornja rečeni barjak i vidivši trku 

 oružanih gradjana, a čuvši i njihov žamor, dosjeti se, što se 

 sprema, pak i on na dugačku štapu izvjesi na Popovu tornju bijelo 

 platno, a tim označi i dojavi kaptolu pogibelj, koja mu prijeti, a 

 kanonici razumjevši taj znak naoružaše i sebe i služinčad, pak 

 tako spremni čekah na građanski nasrtaj ; no građani saznavši 

 od uhoda za oto, ne udariše na kaptol, već provahše na kaptolsko 

 zemljište Krok, (današnje Sajmište i obližnji mu prostor), posijano 

 raznom strmi, hametom ga opustošili. 



Odmah nekako nakon toga izruči kaptol kanoniku Davoću 

 Popov toranj i njegovu posadu, da ga popravlja i brani i posadu 

 uzdržava, pak mu za oto ustupi na doživotno uživanje tri preko- 

 savska predija: Savišće, Otok i Prevlaku; ali pošto se na po- 

 pravak Popova tornja i opskrbu njegove posade više trošilo nego 

 li se sa pomenutih trih predija podmiriti moglo, to god. 1427. 

 povrati Davoć kaptolu Popov toranj, neka ga sam popravlja i 

 posadu uzdržava. 



